मेरे कदरन नये पाठक वर्धा के हनुमान प्रसाद मुन्दाता को उपन्यास बेहतरीन लगा । खुद उन के शब्दों में, ‘नपा तुला मास्टर स्ट्रोक’ लगा । सुनील और रमाकांत उपन्यास में उन्हें पूरे जलाल पर दिखाई दिये । मुन्दाता साहब को शिकायत है कि उन्हें मेरे उपन्यास मुहैया करने में बहुत दिक्कत पेश आती है क्योंकि उन के शहर में उपन्यास केवल बस स्टैंड और रेलवे स्टेशन के बुक स्टाल पर ही मिलते हैं जिन के लगातार चक्कर लगाने पर ही आखिर मेरा उपन्यास उन के हाथ लगता है ।